Številka:354 - 5/2024

Datum: 30.12.2024

**POROČILO o porabljenih sredstvih prijaviteljev za projekte, ki so jim bila dodeljena sredstva za javni razpis za sofinanciranje programov in projektov društev in drugih ustanov, katerih delovanje spodbuja promocijo varstva okolja za leto 2024, objavljen v Uradnem listu št. 12/2024, dne 9. 2. 2024.**

Na podlagi povabila za javni razpis za sofinanciranje programov in projektov društev in drugih ustanov, katerih delovanje spodbuja promocijo varstva okolja za leto 2022, objavljen v Uradnem listu št. 12/2024, dne 9. 2.2024 ter 42. člena Statuta Mestne občine Koper (Uradne objave, št. 40/00, 30/01, 29/03 in Uradni list RS, št. 90/05, 67/06 in 39/08, 33/18), v postopku izvedbe Javnega razpisa za sofinanciranje programov in projektov društev in drugih ustanov, katerih delovanje spodbuja promocijo varstva okolja za leto 2024, podajamo

# POROČILO

# o porabi sredstev prijaviteljev, prijavljenih z vlogami na javni razpis za sofinanciranje za leto 2024

1. Pregled in vrednotenje prijav je bilo dne 22. 3. 2023 ob 9 uri v prostorih Urada za gospodarske javne službe, okolje in promet, Verdijeva 6.
2. Pregled in vrednotenje ter dodelitev sredstev je opravila komisija, imenovana s sklepom župana št. 354-6/2023-3, z dne 17. 2. 2023, v sestavi:
   * Igor Rakar,
   * Iris Bržan Santić,
   * Darka Jezeršek Žerjal.

V skladu z razpisnimi pogoji, merili in prednostnimi kriteriji določenimi, v **Sklepu o javnem razpisu za sofinanciranje programov in projektov društev in drugih ustanov, katerih delovanje spodbuja varstvo okolja za leto 2024**, je komisija določila število skupnih točk za posameznega prijavitelja. Glede na skupno število točk vseh prijaviteljev in razpoložljiva sredstva v proračunu je izračunala vrednost točke, ki je bila osnova za vrednost dodeljenih sredstev. Po zaporedju najvišje ocenjenih prijav je izvedla še presojo primernega zneska sofinanciranja projektov z vidika višine zaprošenih sredstev, drugih virov sofinanciranja, izvedljivosti prijavljenih projektov in možnosti optimiziranja izvedbe projekta glede na predvideno strukturo stroškov. Poleg skupnega zbira točk je bila ta presoja osnova za dodelitev višine sredstev sofinanciranja za posamezno prijavo.

V skladu z razpisnimi pogoji, merili in prednostnimi kriteriji, določenimi v **Sklepu o javnem razpisu za sofinanciranje programov in projektov društev in drugih ustanov, katerih delovanje spodbuja promocijo varstva okolja za leto 2024**, ter glede na razpoložljiva sredstva v občinskem proračunu za leto 2024 so bila prijaviteljem dodeljena naslednja sredstva, ki so prikazana v tabeli. V tabeli so prikazana tudi porabljena sredstva.

|  |  |  |
| --- | --- | --- |
| **Tabela:PREJEMNIKI IN VIŠINA PREJETIH SREDSTEV/ PORABLJENIH SREDSTEV V LETU 2024**  **(javni razpis za sofinanciranje programov in projektov društev in drugih ustanov, katerih delovanje spodbuja promocijo varstva okolja za leto 2024)** | | |
| **IME DRUŠTVA** | **SKUPAJ EUR (končna dodelitev sredstev)** | **Realizacija** |
| **Športno društvo Naredi nekaj za naravo** | **1.700,00** | **1.700,00** |
| **Morigenos - slovensko društvo za morske sesalce/Morigenos – Società Slovena dei Mammiferi Marini** | **1.000,00** | **1.000,00** |
| **Gobarsko- mikološko društvo Slovenske Istre** | **1.500,00** | **1.500,00** |
| **Kolesarsko društvo Raketa-Associazione ciclistica Raketa** | **1.500,00** | **1.500,00** |
| **Brkinsko Kraška zveza lovskih družin** | **490,00** | **100,00** |
| **Kraško gozdarsko društvo Sežana** | **690,00** | **690,00** |
| **Mladinsko združenje za trajnostni razvoj** | **700,00** | **0,00** |
| **Lovska družina Rižana** | **700,00** | **700,00** |
| **Društvo za opazovanje in proučevanje ptic Slovenije, Naravni rezervat Škocjanski zatok** | **1.175,00** | **1.175,00** |
| **INTERSO Integracija ekonomije, razvoja, sociale in okolja, Koper** | **1.345,00** | **1.345,00** |
| **Alpe adria green, mednarodno društvo za varstvo okolja in narave** | **900,00** | **900,00** |
| **Osnovna šola Dekani** | **700,00** | **700,00** |
| **Društvo kreativni nomadi** | **800,00** | **800,00** |
| **SKUPAJ** | **13.200,00** | **12.110,00** |

Pripravila: Andreja Poklar